**LĒMUMS**

LIEPĀJĀ

|  |  |
| --- | --- |
| 2021.gada 20.maijā |  Nr.223/6(prot. Nr.6, 34.§) |

Par nekustamā īpašuma "Parka iela 6,

Liepāja" izsoli

Lai apstiprinātu izsoles noteikumus un sākuma cenu atsavināšanai nodotajam zemes starpgabalam, pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas finanšu līdzekļu un mantas izšķērdēšanas novēršanas likuma 3.panta 2.punktu, Publiskas personas mantas atsavināšanas likuma 3.panta pirmās daļas 1.punktu, 3.panta otro daļu, 4.panta ceturtās daļas 1. un 2.punktu, 5.panta pirmo un piekto daļu, 14.panta otro daļu, 29.1 pantu, 34.pantu un 36.panta pirmo daļu, Liepājas pilsētas domes 2020.gada 20.augusta lēmumu Nr.441/12 "Par starpgabalu (Parka iela 6, Liepāja)", 2021.gada 18.marta lēmumu Nr.102/3 "Par neapbūvēta zemesgabala, starpgabala, ar nosaukumu Parka iela 6, Liepāja, nodošanu atsavināšanai", sertificēta nekustamā īpašuma vērtētāja Riharda Dzeņa (profesionālās kvalifikācijas sertifikāts Nr.69) 2021.gada 20.aprīļa novērtējumu "Nekustamā īpašuma novērtējums. Zemes gabals (starpgabals) - Liepāja, Parka iela 6", sertificētas nekustamā īpašuma vērtētājas Anitas Vēdiķes (profesionālās kvalifikācijas sertifikāts Nr.76) 2021.gada 20.aprīļa novērtējumu "Nekustamā īpašuma Parka iela 6, Liepāja, novērtējuma atskaite" un izskatot Liepājas pilsētas domes pastāvīgās Finanšu komitejas 2021.gada 13.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldībai piederošā nekustamā īpašuma "Parka iela 6, Liepāja", kadastra numurs 17000220206, kas sastāv no zemes vienības ar kadastra apzīmējumu 17000220205, reģistrēts Liepājas pilsētas zemesgrāmatas nodalījumā Nr.100000609767, nosacīto cenu 4300 EUR (četri tūkstoši trīs simti *euro*).

2. Apstiprināt lēmuma 1.punktā minētā objekta izsoles noteikumus saskaņā ar pielikumu.

3. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

4. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

5. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

6. Pilnvarot Liepājas pilsētas pašvaldības izpilddirektoru Liepājas pilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

7. Liepājas pilsētas domes priekšsēdētājam kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.) |